**H A T Á S V I Z S G Á L A T I L A P**

**a településkép védelméről szóló önkormányzati rendelethez**

**1. Társadalmi hatások**

Szombathely Megyei Jogú Város Önkormányzata a településkép védelmét e rendelet megalkotásával biztosítja. A rendelet megfelelő jogi környezetet biztosít az egységes, rendezett városkép kialakításához, a település arculatának tervezett módon történő formálásához.

**2. Gazdasági, költségvetési hatások**

A rendeletmódosításnak közvetlen költségvetési hatásai nincsenek.

**3. Környezeti hatások**

A helyi védelemről és a településképet meghatározó reklámok, plakátok elhelyezéséről szóló rendelet érdemi változtatások nélkül került a településkép védelméről szóló rendeletbe. A településképi követelmények meghatározása új elem. A településképi bejelentési és véleményezési eljárás szabályainak átgondolását a jogharmonizáció tette szükségessé.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendeletmódosítás a lakosság adminisztratív terheit nem növeli.

**6. A jogszabály megalkotásának szükségessége, a jogalkotás elmaradásának várható következményei**

A rendeletalkotást a településképi törvény és a végrehajtására kiadott kormányrendelet írja elő. Elmaradása esetén az Önkormányzat mulasztásos törvénysértést követ el.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet végrehajtásához szükséges személyi, szervezeti, tárgyi és pénzügyi feltételek rendelkezésre állnak.